[{"text_idx": "#000002", "text": "Ces i 9 TGAU yn yr ysgol ac es i ymlaen i astudio Safon Uwch yng Ngholeg Crosskeys. Ymgeisiais i Brifysgol Abertawe i astudio\u2019r Gyfraith ac, ar o\u0302l mynd drwy glirio, roeddwn i\u2019n ddigon ffodus i gael lle. Roeddwn i\u2019n dwlu ar y brifysgol. Dyna oedd un o gyfnodau gorau fy mywyd ac, a bod yn onest, mae\u2019n bosib y mwynheais i ychydig yn ormod! Roeddwn i wrth fy modd yn byw yn ninas Abertawe a chael profiad ohoni, sydd lawer yn fwy na lle ces i fy magu yn Abertyleri! Roedd y brifysgol yn drobwynt pwysig yn fy mywyd. O oedran ifanc, ces i fy mwlio yn yr ysgol am fod yr un \u2018deallus\u2019 ac roeddwn i\u2019n darged hawdd i bobl oherwydd roedd gen i ddiddordeb mewn addysg. Cafodd y bwlio effaith fawr a niweidiol iawn ar fy hunanhyder, ac roedd e wedi gwneud i fi feddwl na fyddwn i byth yn llwyddo i wneud llawer, ac yn sicr dim byd arwyddocaol na phwysig. Roedd fy rhieni\u2019n amddiffynnol iawn a dw i\u2019n credu y cafon nhw eu synnu\u2019n fawr pan ddywedais i fy mod i\u2019n mynd i brifysgol Abertawe achos dw i ddim yn credu roedden nhw\u2019n meddwl bod yr hyder gen i i symud mas a symud ymlaen. Ond dyna wnes i, gan wybod mai\u2019r brifysgol fyddai ddechrau gweddill fy mywyd."}, {"text_idx": "#000003", "text": "Beth ddysgaist ti am fywyd yn y brifysgol?"}, {"text_idx": "#000004", "text": "Dysgais i wersi bywyd gwerthfawr iawn o\u2019r brifysgol. Dangosodd i fi os ydych chi am rywbeth digon, mae e lan i chi i fynd amdani a llwyddo! Roeddwn i\u2019n ysu am allu profi\u2019r bwlis yn anghywir. Roeddwn i\u2019n gwybod y byddai llwybr fy mywyd yn cael ei benderfynu ar sail fy newisiadau i, ac oherwydd yr holl bethau negyddol roeddwn i wedi eu profi wrth dyfu i fyny, roeddwn i\u2019n hollol benderfynol i wneud y penderfyniadau iawn. Yn ystod fy ngradd, sylweddolais i nad oedd y Gyfraith yn iawn i fi, collais i ddiddordeb a chymhelliad. O ganlyniad i\u2019m penderfyniad, daliais ati ond roeddwn i\u2019n siomedig iawn i gael gradd 3ydd dosbarth. Tangyflawnais i a theimlais i fy mod i wedi gwastraffu 3 blynedd o\u2019m mywyd. Roeddwn i wedi methu fy hun ac, yn bwysicach byth, fy nheulu hefyd gan eu bod nhw wedi fy nghefnogi\u2019n emosiynol ac yn ariannol am gymaint o amser. Mae hyn oll yn swnio\u2019n negyddol iawn ond dyna\u2019r pwynt yn fy mywyd lle sylweddolais i\u2019n llwyr fod angen i fi newid cyfeiriad, cael ffocws newydd a chael amcanion newydd er mwyn symud ymlaen."}, {"text_idx": "#000005", "text": "I ba gyfeiriad est ti ar o\u0302l y brifysgol?"}, {"text_idx": "#000006", "text": "Ar o\u0302l y brifysgol, penderfynais i aros yn Abertawe a chael swydd. Yn nai\u0308f, roeddwn i\u2019n meddwl y byddwn i\u2019n glanio mewn swydd dda gyda gradd yn y Gyfraith ac roeddwn i\u2019n meddwl bod llawer o swyddi ddim yn ddigon da i fi. Ond 6 mis yn ddiweddarach, roeddwn i dal yn ddi-waith, a daeth y realiti\u2019n gwbl amlwg i fi pan fu\u2019n rhaid i fi ymuno a\u0302\u2019r ciw am fudd-daliadau i bobl ddi-waith, roedd gen i gwylidd mawr dros wneud hyn. Cododd yr argraff wael sydd gan bobl o bobl sy\u2019n hawlio Lwfans Ceisio Gwaith fraw arna i, ond doedd dim byd arall amdani. Er gwaethaf fy amheuon cychwynnol, ces i gefnogaeth dda ac wedi 6 mis, ces i le ar raglen a gynhaliwyd gan Ddinas a Sir Abertawe i gefnogi pobl i gael gwaith drwy leoliadau a\u0302 tha\u0302l. Fe ges i lleoliad gwaith gyda gwasanaeth dysgu gydol oes a hyfforddiant ar gyfer cyflogaeth (LLETS) ac, er gwaethaf fy ansicrwydd ar y dechrau, datblygais i lawer o sgiliau, a llawer o hunangred hefyd. Dechreuais i feddwl efallai y gallwn ei wneud wedi\u2019r cwbl. Ar o\u0302l 6 mis, ces i gynnig swydd fel Swyddog Cyswllt Cyflogwyr fel rhan o raglen Gweithffyrdd a pharheais i gael mwy o brofiad. Arhosais gyda\u2019r cwmni hwn am 5 mlynedd a symudais i ymlaen i\u2019r ro\u0302l o Gydlynydd Cynnwys Swyddi Dan Hyfforddiant. Yn 23 oed, fi oedd un o\u2019r rheolwyr ifancaf a theimlais i\u2019n dda amdanaf i fy hun am y tro cyntaf mewn amser hir. Roedd ffrindiau a oedd gen i yn y brifysgol ar gytundebau dan hyfforddiant ac yn ennill llawer yn llai na fi, ac roedd hyn yn help i dderbyn fy hun. O\u2019r diwedd, teimlais i\u2019n hyderus yn y dewisiadau a wnes i ac roedd gen i gymhelliad newydd i wthio fy hun i lwyddo yn fy amcanion gyrfa mwy."}, {"text_idx": "#000008", "text": "Fy swydd rheoli gyntaf oedd cyflenwi yn ystod cyfnod mamolaeth am flwyddyn, ac ar o\u0302l hynny, cafodd fy swydd ei dileu. Roedd yn anodd i fi am 3-4 blynedd ar o\u0302l hyn i gyrraedd yn o\u0302l i\u2018r lefel lle roeddwn i am fod. Collodd y Cyngor y cytundeb ar gyfer y swyddi dan hyfforddiant ac aeth y cytundebau hyn i Rathbone Training, lle ces i swydd, yn gyntaf fel Tiwtor Sgiliau i Hanfodol, gan symud ymlaen yn gyflym i Diwtor Arweiniol. Roeddwn i\u2019n o\u0302l yn gweithio mewn swyddi rheoli gyda chyfrifoldebau cynyddol ac roeddwn i\u2019n ffynnu, ond yn bendant, roedd llawer o heriau. Fel sefydliad elusennol, nid oedd llawer o gyllid felly roedd yn rhaid i fi wneud cymaint a\u0302 phosib am da\u0302l pitw. Dechreuais i flino ac arweiniodd fy anfodlonrwydd ataf yn chwilio am gyfleoedd eraill. Dyna pryd gwelais i\u2019r ro\u0302l fel Cydlynydd Prosiect yng Ngholeg Gw\u0302yr Abertawe. Roedd y ro\u0302l yn ymddangos yn berffaith i fi felly cyflwynais gais, ces i\u2019r swydd a doeddwn i fethu a\u0302 chredu\u2019r peth! Dros y tair blynedd diwethaf gyda\u2019r coleg, rydw i wedi bod yn lwcus iawn i symud ymlaen ymhellach ym maes rheoli, yn gyntaf i ro\u0302l Rheolwr Rhaglen, cyn symud ymlaen i ro\u0302l Ddirprwy Gyfarwyddwr. Nawr, rydw i\u2019n gwneud yr hyn rydw i wedi bod eisiau ei wneud erioed \u2013 darparu cymorth rheoli i i adran o bobl sydd ag angerdd am helpu pobl. Mae\u2019r adran bellach yn cwrdd a\u0302 phobl y bu\u0302m yn gweithio gyda nhw 11-12 mlynedd yn o\u0302l; pobl a oedd mewn sefyllfaoedd truenus heb unrhyw obaith sydd bellach yn gallu cael swyddi, morgeisi a\u2019u teuluoedd eu hunain. Mae\u2019r straeon hyn yn fy atgoffa o\u2019r hyn dw i\u2019n ei wneud a pham y mae\u2019r rhaglen yn hanfodol er mwyn cynnig gobaith, rhagolygon a bywyd llawn sy\u2019n werth ei fyw i bobl."}, {"text_idx": "#000010", "text": "Byddwn i wedi eisiau cael yr wybodaeth sydd gen i nawr am gyflogadwyedd oherwydd fy mod i\u2019n wirioneddol frwdfrydig am bwysigrwydd cefnogaeth gyrfa werthfawr. Dw i dal yn gallu bod yn rhwystredig iawn nad oes gan gymaint o bobl y sgiliau hanfodol y mae eu hangen arnynt i lwyddo, yn syml oherwydd nad ydynt erioed wedi cael eu dysgu neu does neb wedi dangos iddynt. Dw i\u2019n dyfaru nad oedd gen i\u2019r wybodaeth i helpu pobl yn gynt oherwydd dw i\u2019n meddwl yn aml y rhai hynny a gwympodd drwy\u2019r rhwyd ac sydd bellach yn ymdopi a\u0302 chanlyniadau diffyg cefnogaeth hanfodol. Peth arall byddwn i wedi am wybod pan oeddwn i\u2019n ifancach yw pwysigrwydd dweud ie a pheidio a\u0302 bod ofn. Roedd cryn ddiffyg hyder gen i na fyddwn i byth yn rhoi cynnig ar bethau newydd neu wahanol, a nawr dw i\u2019n meddwl am yr holl gyfleoedd coll. Pe bawn i\u2019n gallu rhoi cyngor i\u2019r fi ifancach, y cyngor byddai ewch amdani a byddwch yn sicr bod camgymeriadau\u2019n dystiolaeth dy fod di\u2019n trio. Am unrhyw un mewn sefyllfa debyg, peidiwch a\u0302 bod ofn cael eich gwrthod oherwydd pob tro ces i fy ngwrthod, mewn gwirionedd, roeddwn i\u2019n cael fy arallgyfeirio i rywbeth gwell. Mae\u2019n ymddangos yn amhosib nes i chi wneud e, ond heb drio, fyddwch chi byth yn gwybod."}, {"text_idx": "#000012", "text": "Rhowch y cyfle gorau posib o lwyddo i chi\u2019ch hun ac, wedyn, manteisiwch ar y gwasanaethau cefnogaeth sydd ar gael i chi. Hefyd, mae\u2019n rhaid cael ffydd ynoch chi eich hun ac yn eich gallu. Byddwch yn ddigon hyderus i ymgeisio am swyddi sydd yn ymddangos i fod y tu hwnt i\u2019ch cyrraedd oherwydd pan ymgeisiais i am rolau rheoli, doeddwn i byth wedi dychmygu y byddwn i\u2019n llwyddiannus, ond petawn i ddim wedi rhoi cynnig arni, fyddwn i ddim lle rydw i heddiw. Nid chi sy\u2019n eich dal chi\u2019n o\u0302l, ond yn hytrach pwy rydych chi\u2019n credu nad ydych chi. Mae popeth yn ein dysgu i ddefnyddio profiad er ein mantais \u2013 dim ond chi sy\u2019n gallu penderfynu pa mor llwyddiannus rydych chi am fod!"}]